b'\n_START_ARTICLE_\n\xc5\xbdRK Trogir\n_START_SECTION_\nO klubu\n_START_PARAGRAPH_\n\xc5\xbdenski rukometni klub u Trogiru je osnovan 1958. godine u okviru dru\xc5\xa1tva DTO "Partizan", uz ve\xc4\x87 postoje\xc4\x87i mu\xc5\xa1ki klub, te klub igra pod imenom "Partizan". Sredinom 1960-ih se rukometa\xc5\xa1i i rukometa\xc5\xa1ice izdvajaju u zasebne klubove pod nazivom "Trogir". Rukometa\xc5\xa1ice "Partizana", odnosno "Trogira" su od 1964. do 1967. su prvakinje Kotarskog prvenstva Splita, odnosno Splitske zone. Kona\xc4\x8dno su 1967. godine, pod vodstvom Vinka Kandije, pro\xc5\xa1li kvalifikacije i postale \xc4\x8dlanice Prve savezne lige, u kojoj osimu u sezoni 1973./74. igraju do 1980./81. Zanimljivost je da je uz "Trogir" u Prvoj saveznoj ligi u sezoni 1971./72. nastupio i drugi klub iz Trogira - "Ekonomist". Klub se od 1973. godine naziva "Trogir 73". Klub od 1979. godine igra u dvorani, koja je kasnije dobila ime po Vinku Kandiji.  _NEWLINE_Od 1981. do raspada SFRJ klub igra u 1. B ligi, Drugoj saveznoj ligi, Hrvatskoj ligi te Dalmatinskoj ligi. _NEWLINE_ _NEWLINE_Osamostaljenem Hrvatske, klub je 1992. godine \xc4\x8dlan 2. HRL, a od 1992./93. 1. B lige. U sezoni 1999./2000. u Jedinstvenoj 1. B ligi nastupaju pod nazivom "Trogir Mar - Meleus", a potom vra\xc4\x87aju ime "Trogir". U sezonama 2004./05. i 2005./06. su prvakinje 2. HRL - Jug, a od sezone 2006./07. su \xc4\x8dlanice Prve lige, u kojoj dva puta osvajaju tre\xc4\x87e mjesto. U sezoni 2007./08. igraju u Kupu EHF, a 2008./09. dolaze do \xc4\x8detvrtzavr\xc5\xa1nice Challenge kupa te do zavr\xc5\xa1nice Kupa Hrvatske. Klub tijekom 2009. godine ulazi u financijske probleme, ve\xc4\x87ina igra\xc4\x8dica napu\xc5\xa1ta klub, a po zavr\xc5\xa1etku sezone 2009./10. klub istupa iz Prve lige.  _NEWLINE_ _NEWLINE_ _NEWLINE_ _NEWLINE_Klub potom do sezone 2013./14. nastupa u 2. HRL - Jug, te se potom gasi. Tradiciju \xc5\xbeenskog rukometa u Trogiru nastavlja klub "Trogirka"", osnovan 2010. godine, koji od 2017. godine djeluje pod imenom "Trogir 58".'